OpenLLM-France/wikimedia huggingface dataset:
# Kate Taylor

Katherine (Kate) Mary Taylor (1962, Boulogne-sur-Seine, França) és una crítica i novel·lista canadenca nascuda a França, periodista cultural al diari The Globe and Mail i autora de dues novel·les Madame Proust i la cuina Kosher i A man in uniform.
Filla d'un diplomàtic canadenc, va néixer a França i va créixer entre Europa i Ottawa. Va assistir al Glebe Collegiate Institute a Ottawa, i va estudiar història i història de l'art a la Universitat de Toronto. Va obtenir un màster en periodisme a la universitat de 'Western Ontario'. Després de treballar als diaris London Free Press i al Hamilton Spectator, es va unir al periòdic The Globe and Mail el 1989, l'any 1991 va començar a la secció d'art, i com a crític teatral des de 1995 fins al 2003. Va guanyar dos premis Nathan Cohen per les seves crítiques El 2009 va guanyar la beca Atkinson de periodisme per a estudiar la cultura canadenca en l'època digital.
La seva primera novel·la, Madame Proust i la cuina Kosher, combina les històries de tres dones. La primera és Jeanne Weil Proust, mare de l'escriptor francés Marcel Proust; la segona és Sarah Simon, una fictícia refugiada francesa i jueva que desplaçada a Toronto durant la segona guerra mundial; la tercera personatge és una narradora contemporània que rep el nom de Marie Prevost. La novel·la, publicada per primera vegada el 2003 al Canadà, va guanyar el premi Commonwealth de 2004 com a premi per millor obra novel de la regió Canadà-Carib, també el Toronto Book Award i el premi Canadian Jewish Book Award a la millor ficció. Aquesta novel·la ha estat publicada en castellà per la Editorial Siruela el 2012, traduïda per Alejandro Palomas i amb ISBN 9788498416510 .
La segona novel·la, Un home d'uniforme, és una novel·la sobre un detectiu a Paris a finals del segle xix, i basat en el cas Dreyfuss. Va ser publicada per primera vegada el 2010 al Canadà i als Estats Units el 2011, inèdita en català.

## Referències

* ↑ Entrada de Kate Taylor al Who's Who Canadenc (University of Toronto Press, Toronto, 2009,) p. 1283.
* ↑ «Kate Taylor» (en anglès). The Globe and Mail. [Consulta: 19 setembre 2015].
* ↑ «Awards honour 'exemplary' journalists» (en anglès). The Star, 10-06-2009. [Consulta: 19 setembre 2015].
* ↑ «Atkinson fellow to study Canadian media» (en anglès). The Star, 10-06-2009. [Consulta: 19 setembre 2015].

## Enllaços externs

* Enllaç a la pàgina web de l'escriptora
# Sapsiree Taerattanachai

Sapsiree Taerattanachai (en tailandès: ทรัพย์สิรี แต้รัตนชัย; RTGS: Sapsiri Tae-rattanachai) és una esportista tailandesa que competeix en bàdminton en la categoria de dobles. Va competir en els 2012 Japan Super Series i els Jocs Asiàtics de 2014. Actualment estudia una llicenciatura a Chulalongkorn

## Referències

* ↑ BWF Tournament
* ↑ «TAERATTANACHAI Sapsiree». Incheon 2014 official website. Arxivat de l'original el 10 de juliol 2015. [Consulta: 9 juliol 2015].
# Lastovce

Lastovce és un poble i municipi d'Eslovàquia. Es troba a la regió de Košice, a l'est del país. El 2017 tenia 1.185 habitants.

## Història

La primera referència escrita de la vila data del 1266.
# Nukutepipi

Nukutepipi és un atol de les Tuamotu, a la Polinèsia Francesa, el més meridional del grup d'illes del Duc de Gloucester. És deshabitat i depèn d'Hereheretue, comuna associada a la comuna d'Hao. Està situat a 30 km al sud-est d'Anuanurunga i a 700 km al sud-est de Tahití.

## Geografia

És un atol petit situat en una zona remota i històricament deshabitat. Té una superfície total de 5,6 km² inclosos els illots emergits, els esculls i la llacuna de 2,2 km². L'atol té forma de mitja lluna, de 3,5 km de llarg i 2 km d'ample. Consta de dos illots, un de 2.745 m al nord, i l'altre de 673 m al nord-oest, separats per un canal de 150 m d'ample i 1 m de profunditat. La corona del sud són esculls submergits per on l'aigua de l'oceà entra a la llacuna quan hi ha temporal del sud o de l'est. La llacuna consisteix en una ampla plataforma de fins a 2 m de profunditat que ocupa la meitat de la superfície i rodeja una part més profunda de fins a 17 m. El fons és de sorra.

## Història

Va ser descobert per l'anglès Philip Carteret, el 12 de juliol de 1767, que el va anomenar Gloucester Island, nom que s'ha mantingut per tot el grup. El 1803, John Turnbull del Margaret el va anomenar Margaret's Island. El 1841 va ser explorat per Ringgold de l'expedició nord-americana de Charles Wilkes, i va anotar el nom polinesi.
Als anys 1910 l'atol es va concedir a la Société Commerciale de l'Océanie que el va replantar de cocoters. Després de la fallida de la societat va passar per diferents propietats privades.
El 1982, el comerciant de perles Jean-Pierre Fourcade hi ha construir un aeròdrom. L'any següent va partir dos huracans seguits, el febrer i l'abril, que van destruir la vegetació i totes les instal·lacions. El 1985 es va plantar de nou parcialment amb cocoters. Des del 1991 és propietat d'una companyia japonesa.

## Referències

* ↑ Findlay, Alexander G. A directory for the navigation of the Pacific ocean. Londres: Laurie, 1851, pàg. 855 [Consulta: 24 abril 2009].
* Nukutepipi Atoll, Tuamotu Archipelago; Geomorphology, land and marine flora and fauna and interrelationships Arxivat 2011-06-11 a Wayback Machine., per F.Salvat i B.Salvat, Atoll Research Bulletin núm.357.
# Can Maiol

Can Maiol és una masia d'arquitectura popular a Palau-solità i Plegamans (Vallès Occidental) protegida com a bé cultural d'interès local.

## Descripció

La masia mostra els resultats de les reformes realitzades en el segle xviii. En l'actualitat és una masia de planta baixa i dos pisos, coberta amb teula àrab a dos vessants. A la planta baixa hi ha un portal d'entrada rectangular i una finestra rectangular a cada costat totes les obertures estan emmarcades per una motllura llisa. En aquest nivell hi ha una prolongació a cada costat amb una utilitat agrícola, i en la seva part superior forma sengles terrats descoberts, el de l'esquerra molt més gran i amb barana de pedra. Al primer pis hi ha una galeria amb vuit columnes que aguanten un entaulament llis; cada columna té a la part de darrere un pany de mur. El segon pis, en la façana principal, té un balcó central i una finestra a cada costat. El coronament de la façana és en una motllura discontínua, més aixecada en la seva part central on es troba un element decoratiu de pedra.
A la part de davant de la casa, hi ha un pati tancat per una portalada amb la coberta a dos vessants i voladís pronunciat.

## Referències

* 1 2 «Can Mayol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Prut

El riu Prut (ucraïnès: Прут, Prut; romanès: Prut; noms en l'antiguitat, en grec antic: Pyretos, Porata, Piuret), amb una llargada de 953 km, neix als Carpats, a la serralada dels Txornohora d'Ucraïna, prop de la seva muntanya més alta, Hoverla o Horà (Muntanya, Mont) Hoverla (entre els óblasts d'Ivano-Frankivsk i Transcarpàcia), des d'on flueix cap a l'est, i des d'ací fa la majoria del recorregut següent cap al sud-est. Mor al Danubi prop de Reni, a l'est de la ciutat de Galaţi (pronunciat Galats), a Romania, a la regió històrica de Moldàvia i prop de la frontera amb la República de Moldàvia i amb Ucraïna. Passa per les províncies ucraïneses d'Ivano-Frankivsk i Txernivtsí. En aquest últim óblast, marca una part de la frontera entre Ucraïna i Romania. Després, dibuixa la frontera entre Romania i la República de Moldàvia. Durant el període interbèl·lic, es podia navegar pel riu fins a Ungheni, a la República de Moldàvia. Durant el període comunista, però, la navegació pel riu s'abandonà gradualment.
Els afluents principals pel costat dret són el riu Txerèmoix (en ucraïnès:Чере́мош, transcrit: Txerèmoix; en romanès: Râul Ceremuş, Ceremuşul, pronunciats: Txerèmuix, Txerèmuixul), dins d'Ucraïna, i el riu Jíjia (en ucraïnès: Жи́жія, transcrit: Jíjia; en romanès: Jijia), compartit entre Ucraïna i Romania. Per la riba esquerra, els afluents principals són el Txorniava (ucraïnès: Чорнява, dins d'Ucraïna, 63 km), el Racovăţ (pronunciat Ratsovats, dins la Republica de Moldàvia, 67 km) i el Ciugur (pronunciat: Txiugur, dins la República de Moldàvia). Altres afluents del Prut, entre molts, són el Bahlui i el Başeu (pronunciat Baxeu o Baixeu), aquests dos dins de Romania. El Prut acull instal·lacions hidroenergètiques (a Stânca-Costeşti), construïdes conjuntament amb la Unió Soviètica (actualment la República de Moldàvia).
La ciutat més gran del seu curs és Txernivtsí, a Ucraïna, on se li afegeix l'afluent Txerèmoix. Altres ciutats prop del seu curs són: Deliàtyn, Iarémtxe, Kolomýia, Sniàtyn i Novossélytsia a Ucraïna, Săveni, Iaşi i Huşi, a Romania, i Ungheni i Cahul, a la República de Moldàvia.
Al territori ucraïnès, el riu té una llargada de 272 km. Al territori romanès, té una llargada de 742 km, una àrea hidrogràfica de 10990 km² i un volum mitjà anual de 110 m³/s (abans de la seva desembocadura al Danubi). Al territori Moldau té una llargada de 681,3 km. En una part d'uns 39,4 km, el riu marca la frontera romanesoucraïnesa, i en un altre sector de 681,3 km (73,9 km inclosos al Llac Costeşti-Stânca) marca la frontera entre Romania i la República de Moldàvia.

## Vegeu també

* Llista de rius d'Ucraïna
* Rius més llargs d'Ucraïna

## Enllaços externs

* Curs del riu, a la pàgina de l'Encyclopedia of Ukraine
* Danube River Basin District, Part A - Roof report Arxivat 2011-05-31 a Wayback Machine. (Informe sobre la conca del riu Danubi, Ministeri del Medi Ambient i Aigua d'Hongria, a la pàgina de la Directiva marc de l'aigua d'Hongria.
# Maki F1

Maki o Maki Engineering va ser un constructor japonès de cotxes per competicions automobilístiques que va arribar a disputar curses a la Fórmula 1.

## Història

Maki Engineering va ser fundada per Kenji Mimura, i va debutar a la Fórmula 1 a la 1974 en el GP de Gran Bretanya disputat el 20 de juliol al circuit de Brands Hatch, de la mà del pilot Howden Ganley, no podent classificar-se per disputar la cursa.
L'escuderia va ser present en 8 curses de la F1, disputades en tres temporades diferents(1974 - 1976) no aconseguint classificar-se per disputar la cursa en cap GP i no assolint cap punt pel campionat de la F1.
L'últim GP disputat va ser el Gran Premi del Japó del 1976.

## Resultats a la Fórmula 1

| Any | Equip | Motor | Pilot | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1974 | Maki | Ford | Howden Ganley | ARG | BRA | SUD | ESP | BEL | MON | SUE | HOL | FRA | GBR NVQ | ALE NVQ | AUT | ITA | CAN | USA | | - | 0 |
| 1975 | Maki | Ford | Hiroshi Fushida Tony Trimmer | ARG - - | BRA - - | SUD - - | ESP - - | MON - - | BEL - - | SUE - - | HOL NVS - | FRA - - | GBR NVQ - | ALE - NVQ | AUT - NVQ | ITA - NVQ | USA - - | | | - | 0 |
| 1976 | Maki | Ford | Tony Trimmer | BRA | SUD | O.USA | ESP | BEL | MON | SUE | FRA | GBR | ALE | AUT | HOL | ITA | CAN | USA | JAP NVQ | - | 0 |

## Palmarès a la F1

* Curses: 8
* Victòries: 0
* Podis: 0
* Poles: 0
* Voltes ràpides: 0
* Millor classificació al mundial de constructors: -
* Punts: 0
# Consell Regional de Xampanya-Ardenes

El Consell regional de Xampanya-Ardenes era l'assemblea elegida que dirigia la regió francesa de Xampanya-Ardenes. Estava format per 49 membres elegits cada sis anys. La seu era Châlons-en-Champagne. Va desaparèixer el 31 de desembre de 2015.

## Composició

* 11 consellers per Ardenes
* 11 consellers per l'Aube
* 20 consellers pel Marne
* 7 consellers per l'Alt Marne

## Presidents del Consell regional

* Jacques Sourdille (1974-1981)
* Bernard Stasi (1981-1988)
* Jean Kaltenbach (1988-1998)
* Jean-Claude Étienne (1998-2004)
* Jean-Paul Bachy (2004-2015)

## Composició política
### Eleccions de 2010

* Grup comunista: 6 consellers.
* Grup socialista: 18 consellers.
* Grup Europa Ecologia: 5 consellers.
* Grup UMP-Nou Centre: 14 consellers.
* Grup FN: 6 consellers.

### Eleccions de 2004

* Grup comunista: 6 consellers.
* Grup socialista/PRG: 22 consellers.
* Grup UMP: 11 consellers.
* Grup UDF després MoDem/Nou Centre: 4 consellers.
* Grup FN: 6 consellers.

### Eleccions de 1998

* LO: 1 conseller.
* Gauche plurielle: 17 consellers.
* CEI: 1 conseller.
* RPR - UDF: 20 consellers.
* CPNT: 1 conseller.
* FN: 9 consellers.
Fou elegit president Jean-Claude Étienne (RPR després UMP).

### Eleccions de 1992

* Gauche: 12 consellers.
* Les Verts: 2 consellers.
* GE: 2 consellers.
* Droite: 23 consellers.
* CPNT: 2 consellers.
* FN: 8 consellers.
Fou escollit cap del Consell Regional Jean Kaltenbach (RPR).

### Eleccions de 1986

* Gauche: 19 consellers.
* Droite: 23 consellers.
* FN: 5 consellers.
El president del consell regional fou Bernard Stasi (UDF-CDS) fins al 1988, substituït per Jean Kaltenbach (RPR).

## Referències

* 1 2 3 «Élections régionales Champagne-Ardenne».
# Linden Lab

La Linden Lab és una companyia privada de San Francisco que es dedica a les noves tecnologies. En Philip Rosedale és el seu fundador, de la Real Networks. En Mitch Kapor és un dels directors. La companyia es va fundar el 1999. La Linden Lab va crear el videojoc per a ordinador anomenat Second Life®.

## Referències

* ↑ «Linden Lab [us]» (en anglès). IMDb.com. [Consulta: 3 abril 2016].

## Enllaços externs

* Lloc web oficial de Linden Lab
Bragg v. Linden Lab
* Analysis of court filings pertaining to the case of Bragg vs Linden Lab Arxivat 2010-08-07 a Wayback Machine. (stops mid-way through the initial filings).
* Bragg v. Linden further analysis of proceedings and more accurate reporting at virtuallyblind.com.
* Collection of documents pertinent to Bragg v. Linden Lab
# Lastomír

Lastomír és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1288.
# Nickolayita

La nickolayita és un mineral de la classe dels elements natius que pertany al grup de la florenskyita. Rep el nom de Dieter Nickolay.

## Característiques

La nickolayita és un fosfur de fórmula química FeMoP. Va ser aprovada com a espècie vàlida per l'Associació Mineralògica Internacional l'any 2019, sent publicada el 2022. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5290/1.

## Formació i jaciments

Va ser descoberta al complex de Daba-Siwaqa, a l'altiplà de Transjordània (Governació d'Amman, Jordània). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Nickolayite» (en anglès). Mindat. [Consulta: 11 març 2022].
* ↑ «Dieter Nickolay» (en anglès). Mindat. [Consulta: 11 març 2022].
* ↑ Miyawaki, Ritsuro; Hålenius, Ulf; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) NEWSLETTER 47». European Journal of Mineralogy, 21-02-2019, pàg. 197–202. DOI: doi:10.1127/ejm/2019/0031-2839 [Consulta: 30 març 2023].
* ↑ Murashko, Mikhail N.; Britvin, Sergey N.; Vapnik, Yevgeny; Polekhovsky, Yury S.; Shilovskikh, Vladimir V.; Zaitsev, Anatoly N.; Vereshchagin, Oleg S. «Nickolayite, FeMoP, a new natural molybdenum phosphide». Mineralogical Magazine, 86, 5, 01-10-2022, pàg. 749–757. DOI: DOI: https://doi.org/10.1180/mgm.2022.52 [Consulta: 30 març 2023].
# Xikhobàlovo

Xikhobàlovo (en rus: Шихобалово) és un poble de l'óblast de Vladímir, a Rússia, segons el cens del 2010 tenia 993 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Can Malet

«Can Malet» té aquests significats:
* Can Malet (el Masnou), masia del Maresme
* Can Malet (Premià de Mar), casa al Maresme
# Makhtiata

Makhtiata (rus: Махтята) és un poble del krai de Perm, a Rússia, que en el cens del 2010 tenia 26 habitants. Es troba a la riba del riu Bartim, afluent del Xakva pel marge esquerre, al nord-est del centre regional, Beriózovka.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Sapling Foundation

La Sapling Foundation és una organització privada sense ànim de lucre amb seu a Nova York (Estats Units) establerta per Chris Anderson l'any 1996. El seu objectiu d'estudi és l'exploració de les grans qüestions de la intenció humana: educació, tecnologia, disseny, mitjans de comunicació, l'esperit empresarial, i en última instància el poder de les idees.
El seu principal actiu és la Conferència TED, adquirida l'any 2001. Des de llavors, la missió de TED s'ha redefinit com "idees val la pena difondre" i les TED Talks s'han llançat de franc a Internet (a partir del portal ted.com) amb una afluència de mes 350 milions de visites. El programa TEDx ha permès més de 1200 esdeveniments autoorganitzats al voltant del món dedicat als principis de la fundació, les idees val la pena difondre. El Premi TED ha donat suport importants projectes lluita contra la pobresa, la pèrdua d'espècies, la crisi dels oceans, la intolerància religiosa, la salut pública, el disseny col·laboratiu, i molt més. Entre els seus guardonats hi ha gent com Bono o Bill Clinton.

## Referències

* ↑ «Exclusive Audio: TED Curator Chris Anderson answers the question, “Why Vancouver?”» (en anglès). Vancouver is Awesome. The Awesome Media Network Inc., 06-03-2013 [Consulta: 25 març 2013].
* ↑ «Sapling Foundation» (en anglès). First Giving. [Consulta: 27 març 2013].
* ↑ Lee, Jeff «The TED Conference – keeping an open mind and a confession» (en anglès). Vancouver Sun. Canada.com, 28-02-2013 [Consulta: 27 març 2013]. Arxivat 19 de desembre 2013 a Wayback Machine. «Còpia arxivada». Arxivat de l'original el 2013-12-19. [Consulta: 27 març 2013].
* ↑ Rosenbloom, Sthepanie «A Conference Makes Learning Free (and Sexy)». New York Times, 24-09-2010 [Consulta: 27 març 2013].
* ↑ Wakefield, Jane «TED 2013: UK educationalist wins TED prize». BBC News. British Broadcasting corporation, 28-02-2013 [Consulta: 26 març 2013].
# Le Mesnil-Benoist

Le Mesnil-Benoist és un municipi francès situat al departament de Calvados i a la regió de Normandia. L'any 2007 tenia 52 habitants.

## Demografia
### Població

El 2007 la població de fet de Le Mesnil-Benoist era de 52 persones. Hi havia 20 famílies de les quals 4 eren unipersonals (4 homes vivint sols), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 26 habitatges, 20 eren l'habitatge principal de la família, 5 eren segones residències i 1 estava desocupat. Tots els 26 habitatges eren cases. Dels 20 habitatges principals, 10 estaven ocupats pels seus propietaris, 9 estaven llogats i ocupats pels llogaters i 1 estava cedit a títol gratuït; 1 tenia dues cambres, 1 en tenia tres, 6 en tenien quatre i 12 en tenien cinc o més. 14 habitatges disposaven pel capbaix d'una plaça de pàrquing. A 14 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Mesnil-Benoist el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 32 persones, 27 eren actives i 5 eren inactives. De les 27 persones actives 23 estaven ocupades (13 homes i 10 dones) i 4 estaven aturades (1 home i 3 dones). De les 5 persones inactives 3 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una fusteria.
L'any 2000 a Le Mesnil-Benoist hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Le Mesnil-Benoist a l'INSEE.
* Évolution et structure de la population Fitxa amb el detall de dades de Le Mesnil-Benoist a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nintendo 3DS XL

La Nintendo 3DS XL, anomenada Nintendo 3DS LL al Japó i iQue 3DS XL a la Xina, és una altra versió de la portàtil de Nintendo 3DS que Satoru Iwata va anunciar en un vídeo de Nintendo Direct el 22 de juny de 2012. La consola es va llançar el 28 de juliol de 2012 a Europa (per 199,99 euros) i al Japó (per 18,900 iens), el 19 d'agost als EUA (per 199,99 dòlars, el mateix temps que New Super Mario Bros. 2) i el 23 d'agost a Austràlia (per 249,99 dòlars). Té la pantalla superior un 90% més gran que l'original 3DS i la bateria dura entre 3 i 6,5 hores en els jocs de 3DS i entre 5 i 8 hores en els jocs de DS.

## Canvis amb la Nintendo 3DS

Arran de les característiques de la Nintendo DSi XL, la 3DS XL és caracteritzada per tenir pantalles més grans, les polzades de la pantalla superior són 4.88 i 4.18 les inferiors, sent un 90% més gran que el seu predecessor. La resolució, però, és la mateixa. La 3DS XL també mostra un disseny notable de modernització comparant la revisió original, ja que té els costats arrodonits i el botó de llar digital. El dispositiu també utilitza un sol color en lloc del color doble utilitzat originalment (negre a l'interior de la tapa i un color principal en general), encara que també pot venir amb colors duals. A més, compta amb 4 GB de targeta SD i la bateria ha estat optimitzada per a durar més temps, al voltant de 3,5 a 6 hores en usar jocs de 3DS, en comparació amb els de 3 a 5 hores de joc en la versió original.

## Referències

* ↑ «Nintendo Official Site: Consoles, Games, News, and More» (en anglès americà). [Consulta: 19 gener 2024].
* ↑ published, Jane McEntegart. «Nintendo 3DS XL Arriving in UK On July 28» (en anglès), 23-06-2012. [Consulta: 19 gener 2024].
* ↑ Goldfarb, Andrew. «Nintendo Reveals 3DS XL» (en anglès), 22-06-2012. [Consulta: 19 gener 2024].

## Vegeu també

* Nintendo
* Nintendo 3DS
* Nintendo DSi XL

## Enllaços externs

* Nintendo 3DS XL a la Super Mario Wiki (anglès)
# Cap Skopià

El cap Skopià (grec: Άκρα Σκοπιά, Akra Skopià), antigament conegut com a Krithotè (grec antic: Κριθωτή), és un cap o promontori d'Acarnània, enfront del port de Forcis a l'illa d'Ítaca, al nord-oest d'Astacos.

## Referències

* ↑ -829432 U.S. Geological Survey Geographic Names Information System: Cap Skopià (en anglès)
* ↑ Smith, William. Dictionary of Greek and Roman Geography (en anglès), 1854.
# Caltojar

Caltojar és un municipi de la província de Sòria, a la comunitat autònoma de Castella i Lleó. Limita amb Fuentelpuerco (actual Fuentetovar), La Riba de Escalote, Velamazán, Bordecorex, Casillas i Cabreriza.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].